**Koronaviruspandemia Taiwanissa** on ollut osa maailmanlaajuista vuonna 2020 alkanutta COVID-19-pandemiaa. 14. tammikuuta mennessä maassa oli todettu 851 virukseen liittyvää kuolemaa.

Maan ensimmäinen tapaus vahvistettiin 21. tammikuussa 2020 Taoyuanin kansainvälisellä lentoasemalla 50-vuotiaalla naisella, joka oli ollut työmatkalla Wuhanissa ja ilmoittautui palatessaan viranomaisille havaittuaan yskää, korkeaa kuumetta ja hengitysvaikeuksia. Ensimmäinen vahvistettu kuolemantapaus raportoitiin 16. helmikuuta 2020, kun 61-vuotias taiwanilainen mies kuoli virukseen.

Helmikuussa 2020 Taiwanin tupakka- ja likööriyhtiö sekä Taisugar määrättiin tuottamaan 75-prosenttista alkoholia desinfiointitarkoituksiin.

Rajoituksia ja toimia
---------------------

Välittömästi ensimmäisen tapauksen varmistumisen jälkeen Taiwanin tautienehkäisykeskus suositti ihmisiä välttämään kaikkea tarpeetonta matkustusta Wuhaniin.

24. tammikuuta 2020 Taiwan ilmoitti kieltävänsä suu- ja nenäsuojaimien viennin kuukauden ajaksi varmistaakseen maskien riittävyyden Taiwanissa. Vientikieltoa päädyttiin pidentämään kaksi kertaa: ensin huhtikuun loppuun ja sitten kesäkuun loppuun saakka.

Heinäkuussa 2020 päätettiin, että baseball-otteluissa saa olla maksimissaan puolet stadionin kapasiteetista.

Rokotukset
----------

Taiwanin terveys- ja hyvinvointiministeriö hyväksyi kotimaisen Medigen-rokotteen hätäluvan heinäkuussa 2021. Lisäksi Taiwan on tilannut 10 miljoonaa annosta AstraZenecan rokotetta, 5 miljoonaa annosta Modernan rokotetta ja 5 miljoonaa COVAX-rokotetta. Ensimmäiset AstraZenecan rokotteet saapuivat maaliskuun 2021 alussa, ja niitä alettiin antaa maan terveydenhuollon työntekijöille. AstraZenecan ja Medigenin lisäksi muita Taiwanissa käytettäviä rokotteita ovat Moderna, Comirnaty ja Janssen.

Koska Taiwanin ja Kiinan välit ovat olleet jo pitkään kireät, Taiwanilla on ollut vaikeuksia saada mm. Pfizer-BioNTechin rokotteita, joiden valmistuksesta ja jaosta vastaa Kiinan, Hongkongin, Macaon ja Taiwanin osalta Shanghaissa sijaitseva Fosun Pharma. Taiwanin hallitus on syyttänyt yritystä ja Kiinaa rokotteiden toimituksien vaikeuttamisesta. Taiwanilaiset yritykset Foxconn ja TSMC saivat kuitenkin maan hallitukselta luvan neuvotella Fosunin kanssa 5 miljoonan rokoteannoksen ostosopimuksen. Foxconn ja TSMC lahjoittivat sitten nämä rokotteet Taiwanin valtiolle. Myös buddhalaisen hyväntekeväisyysjärjestön, Tzu Chin, kerrottiin heinäkuussa 2021 allekirjoittaneen sopimus Fosun Pharman kanssa 5 miljoonan rokoteannoksen ostamisesta.

Kiina on vastustanut Taiwanille suunnattuja rokotelahjoituksia ja pyrkinyt estämään niitä parhaansa mukaan. Lisäksi Kiina on ilmoittanut, että se on valmis rokottamaan kaikki taiwanilaiset, jotka lentävät salmen yli Manner-Kiinan puolelle.

Taloudelliset vaikutukset
-------------------------

Taiwanin hallitus alkoi jo helmikuussa 2020 valmistelemaan kahden miljardin Yhdysvaltain dollarin lisäbudjettia varautuakseen pandemian aiheuttamiin taloudellisiin vahinkoihin. Tarkoituksena oli luoda lainoja yrityksille ja koronasekkejä kansalaisille.

Syyskuussa 2021 maa alkoi jakaa koronasekkejä myös joillekin ulkomaalaisille henkilöille kuten maassa komennuksella oleville diplomaateille, ulkomaalaisille, jotka ovat naimisissa taiwanilaisen kanssa, sekä pysyvän oleskeluluvan omaaville. Nämä saattoivat saada 5000 uuden Taiwanin dollarin arvoisen sekin joko digitaalisena tai paperisena.

Kansainvälisiä reaktioita
-------------------------

Taiwanin koronapolitiikka keräsi kiitosta maailman johtajilta, mutta tästä huolimatta sitä ei ole kutsuttu muun muassa WHO:n toimintaan mukaan. Syynä tähän on Kiinan vastustus. Taiwanin osallistumista kansainvälisiin neuvotteluihin ovat kuitenkin vaatineet muiden muassa Tanskan entinen pääministeri Anders Fogh Rasmussen ja Uuden-Seelannin entinen ulkoministeri ja varapääministeri Winston Peters.

Taiwan alkoi lahjoittamaan pandemian alussa vuonna 2020 suu- ja nenäsuojaimia ympäri maailmaa, ja maassa tuotettiin 17 miljoonaa maskia päivässä tätä varten. Suomelle lahjoitetut maskit oli alun perin tarkoitus lahjoittaa valtiolle, mutta ulkoministeri Pekka Haaviston mukaan Huoltovarmuuskeskus ei voi ottaa niitä vastaan, koska ne tulevat ulkomailta. Maskit otti kuitenkin vastaan Oulun yliopistollisen keskussairaalan vastuulla oleva pohjoinen sairaanhoitopiiri (Pohjois-Pohjanmaan, Länsi-Pohjan, Keski-Pohjanmaan ja Lapin sairaanhoitopiirit sekä Kainuun sote-kuntayhtymä). Maskeja oli ottamassa vastaan eduskunnan Taiwan-ystävyysryhmän puheenjohtaja Mikko Kärnä.

Galleria
--------

* Joulukuussa 2020 liikkeelle laskettuja koronasekkejäJoulukuussa 2020 liikkeelle laskettuja koronasekkejä
* Taiwanin terveys- ja hyvinvointiministeriön myöntämä rokotuskorttiTaiwanin terveys- ja hyvinvointiministeriön myöntämä rokotuskortti
* Taiwanin Bratislavalle lahjoittamia maskejaTaiwanin Bratislavalle lahjoittamia maskeja
* Opiskelijajärjestön tila suljettu kansallisella Tsing Hua -yliopistollaOpiskelijajärjestön tila suljettu kansallisella Tsing Hua -yliopistolla

Katso myös
----------

* Taiwanin tautienehkäisykeskus

Lähteet
-------

1. 1 2 3  COVID-19 (2019-nCoV) - Taiwan  2022. cdc.gov.tw. Viitattu 13.1.2022. (englanniksi)
2. 1 2  Taiwan timely identifies first imported case of 2019 novel coronavirus infection returning from Wuhan, China through onboard quarantine; Central Epidemic Command Center (CECC) raises travel notice level for Wuhan, China to Level 3: Warning  21.1.2020. Taiwan Centers for Disease Control. Viitattu 13.1.2022. (englanniksi)
3. ↑  Taiwan reports first death from coronavirus infection (update) *Focus Taiwan*.  16.2.2020. Viitattu 14.1.2022. (englanniksi)
4. ↑  Virus Outbreak: Taisugar, TTL ordered to produce more 75% alcohol *Taipei Times*.  10.2.2020. Viitattu 14.1.2022. (englanniksi)
5. ↑  Taiwan ups Chinese visitor curbs, to stop mask exports *Reuters*.  27.1.2020. Viitattu 14.1.2022. (englanniksi)
6. ↑  Taiwan government extends requisitioning of masks, ban on exports *Focus Taiwan*.  13.2.2020. Viitattu 14.1.2022. (englanniksi)
7. ↑  Taiwan's ban on mask exports to be extended until end of June *Focus Taiwan*.  13.4.2020. Viitattu 14.1.2022. (englanniksi)
8. ↑  More fans, fewer restrictions: Games go on in the nation’s ballparks *Taipei Times*.  11.6.2020. Viitattu 14.1.2022. (englanniksi)
9. ↑  Taiwan approves Medigen's COVID-19 vaccine candidate  19.7.2021. Reuters. Viitattu 14.1.2022. (englanniksi)
10. ↑  AZ疫苗擴大施打、歐盟證實可能與血栓有關？疫苗資訊懶人包一次看｜數位時代 BusinessNext *數位時代*. Viitattu 14.1.2022. (kiinaksi)
11. ↑  CECC confirms receipt of 117,000 doses of AstraZeneca vaccine  3.3.2021. Focus Taiwan. Viitattu 14.1.2022. (englanniksi)
12. ↑  Taiwan clears Moderna vaccine for emergency use *Taiwan News*.  6.5.2021. Viitattu 16.1.2022. (englanniksi)
13. ↑  BNT疫苗新進度 陳時中：下午簽核通過EUA  3.8.2021. cna.com.tw. Viitattu 16.1.2022. (kiinaksi)
14. ↑  獨家》嬌生疫苗通過我緊急使用授權 BNT僅「有條件通過」  10.6.2021. 自由時報電子報. Viitattu 16.1.2022. (kiinaksi)
15. ↑  Taiwan tech giants Foxconn and TSMC to buy 10m Covid jabs *BBC News*.  12.7.2021. Viitattu 16.1.2022. (englanniksi)
16. ↑  Tzu Chi foundation inks vaccine deal *Taipei Times*.  22.7.2021. Viitattu 16.1.2022. (englanniksi)
17. ↑  How Taiwan’s struggle for Covid vaccines is inflaming tensions with China *the Guardian*.  14.6.2021. Viitattu 14.1.2022. (englanniksi)
18. ↑  Taiwan plans $2 billion package to soften coronavirus hit to economy *Reuters*.  13.2.2020. Viitattu 14.1.2022. (englanniksi)
19. ↑  COVID-19: Vouchers open for thousands of foreigners: NIA *Taipei Times*.  21.9.2021. Viitattu 14.1.2022. (englanniksi)
20. ↑  Despite praise for Covid-19 response, Taiwan barred from WHO assembly *France 24*.  18.5.2020. Viitattu 14.1.2022. (englanniksi)
21. ↑  Taiwan Has Been Shut Out of Global Health Discussions *Time*. Viitattu 14.1.2022. (englanniksi)
22. ↑  New Zealand backs Taiwan joining the WHO despite China rebuke *the Guardian*.  12.5.2020. Viitattu 14.1.2022. (englanniksi)
23. ↑  Taiwanista merkittävä lahjoitus pohjoisen sairaanhoitopiireille: 200 000 kirurgista suojaa, jotka riittävät kolmeksi viikoksi *Yle Uutiset*.  26.5.2020. Viitattu 14.1.2022.


|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| * n
* k
* m
Koronaviruspandemia 2019– |
| --- |
|  |
| Virus | 
* SARS-CoV-2
* koronavirukset

 |
|  |
| Sairaus | 
* COVID-19
* COVID-19-näytteenotto
* rokote
* COVID-19 eläimillä
* COVID-19:n pitkäaikaiset ja pysyvät vaikutukset

 |
|  |
| Suomessa | 
* koronaviruspandemia Suomessa
* aikajana
* toimenpiteet
* strategia
* etäopetus

 |
|  |
| Muuta | 
* tapahtumahistoria
* *M/S Diamond Princess*
* Zhong Nanshan
* infodemia
* salaliittoteoriat
* raskauden aikana
* matkailijan koronatesti

 |
|  |
| Muissa maissa | 
* Alankomaat
* Argentiina
* Belgia
* Benin
* Brasilia
* Espanja
* Fidži
* Islanti
* Intia
* Iran
* Italia
* Itävalta
* Japani
* Kiina
* Kreikka
* Kolumbia
* Meksiko
* Norja
* Papua-Uusi-Guinea
* Peru
* Pohjois-Korea
* Puola
* Ranska
* Ruotsi
* Saksa
* Tanska
* Taiwan
* Tšekki
* Turkki
* Ukraina
* Valko-Venäjä
* Venäjä
* Viro
* Yhdistynyt kuningaskunta
* Yhdysvallat

 |

 |